**Vi vil høyre di meining om ny kommuneplan 2014–2029**

Kommunen sitt forslag til ny kommuneplan er no lagt ut til høyring, og vi inviterer alle interesserte til å uttale seg om forslaget. Kommuneplanen er den strategiske og langsiktige planen for samfunnsutvikling og arealbruk i Stavanger.

Planforslaget ligg på [www.stavanger2029.no](http://www.stavanger2029.no).

**Kom med innspel innan 6. oktober**

Dersom du har innspel til kommuneplanen, sender du ei skriftleg tilbakemelding via skjemaet på nettsida under, via post til Stavanger kommune, Postboks 8001, 4068 Stavanger eller via e-post til [postmottak.kbu@stavanger.kommune.no](mailto:postmottak.kbu@stavanger.kommune.no) innan høyringsfristen 6. oktober 2014.

**Kven kan uttale seg – og om kva?**

Alle interesserte kan uttale seg – både privatpersonar, interesseorganisasjonar, næringsliv og formelle høyringsinstansar. Heile kommuneplanen er på høyring, og du kan uttale deg om dei tema du ønskjer, i samfunnsdelen (strategidelen) og arealdelen (plankartet og føresegnene).

Tilbakemeldingar om tema og areal som ikkje er med i planforslaget, tek vi med oss som innspel til neste planoppdatering. Det gjeld for eksempel forslag til nye utbyggingsområde og større endringar i kommuneplankartet. Neste planoppdatering startar i 2016.

**Har du spørsmål?**

Ta gjerne kontakt med prosjektleiar (namn) på tlf. (telefon) eller e-post [namn@stavanger.kommune.no](mailto:namn@stavanger.kommune.no) viss du har spørsmål, eller viss du treng meir informasjon.

*Mottakarliste finst på nettsida og ligg derfor ikkje ved dette brevet.*

Med helsing

|  |  |
| --- | --- |
|  |  |
| kommuneplansjef | saksbehandlar |